User talk:MonkeyPimc

บทที่ 1

บทนำ

จากการติดตามการทำงานของหน่วยงานขนาดเล็กที่ถือจัดตั้งขึ้นในเวลาเพียง 5 ปีแต่สร้างคุณค่ามหาศาลให้กับประชาชนชาวไทย อย่าง “สำนักงานกองทุนสนับสนุนการสร้างเสริมสุขภาพ” ที่ปฏิบัติงานใหญ่ให้เกิดผลยกระดับคุณภาพชีวิต ของประชาชนชาวไทยให้ดีขึ้น โดยจะเห็นได้จากการรณรงค์ต่อต้านสินค้าที่ไม่ส่งเสริมสุขภาพคนไทย อย่างเช่น เหล้า บุหรี่ และพฤติกรรมที่เกิดจากสิ่งเหล่านี้ ทั้งการเมาแล้วขับ การรับน้องด้วยการบังคับให้น้องดื่มเหล้า การทำลายสุขภาพของคนรอบข้างจากการสูบบุหรี่ เป็นต้น หรือการส่งเสริมการออกกำลังกายใน โครงการ แค่ขยับก็เท่ากับออกกำลังกาย เป็นต้น

โดยการทำงานทั้งหมดอยู่ภายใต้วิสัยทัศน์ของคณะกรรมการสำนักงานกองทุนสนับสนุนสร้างเสริมสุขภาพ (สสส.)ที่ว่า “คนไทยมีสุขภาวะอย่างยั่งยืน” และพันธะกิจของ สสส. คือ “สนับสนุนและพัฒนาขบวนการสร้างเสริมสุขภาพ อันนำไปสู่สุขภาวะของประชาชนและสังคมไทย” ที่มุ่งหวังให้ สสส. เป็นหน่วยงานขนาดเล็ก ด้วยการปฏิบัติงานท่ามกลางเครือข่ายโยงใยของกลไกหลายชิ้นหลายส่วน ที่ล้วนอยู่นอกองค์กรสำนักงานกองทุนสนับสนุนสร้างเสริมสุขภาพ (สสส.) ซึ่งหน่วยงานเหล่านี้ประกอบกันขึ้นเป็น “ระบบสุขภาพไทย” กลไกเหล่านี้มีความหมายกว้างกว่าเพียงโรงพยาบาล กระทรวงสาธารณสุข หรือส่วนราชการกระทรวงต่างๆ แต่ยังครอบคลุมไปถึงหน่วยงานส่วนท้องถิ่น องค์กรชุมชน องค์กรสาธารณประโยชน์ และหน่วยงานเอกชนอีกด้วย

ซึ่งประชาชนสามารถเห็นผลการทำงานที่เป็นรูปธรรมของสำนักงานกองทุนสนับสนุนสร้างเสริมสุขภาพ (สสส.) ได้จากการทำการประชาสัมพันธ์ผ่านสื่อโทรทัศน์ วิทยุ และหนังสือพิมพ์ โดยอยู่ในรูปแบบของชิ้นงานโฆษณาต่างๆ เช่น เลิกเหล้าเลิกจน โครงการลด ละ เลิก บุหรี่ หรือโครงการแค่ขยับก็เท่ากับออกกำลังกาย เป็นต้น

ดังนั้นจึงเป็นที่มาของการทำวิจัยครั้งนี้ ที่ต้องการรับรู้การเปิดรับข้อมูลข่าวสารของสำนักงานกองทุนสนับสนุนสร้างเสริมสุขภาพ (สสส.)และภาพลักษณ์ของสำนักงานกองทุนสนับสนุนสร้างเสริมสุขภาพ (สสส.)ในสายตาของประชาชน โดยกำหนดกลุ่มตัวอย่าง เป็นนักศึกษาปริญญาตรีในเขตกรุงเทพมหานคร จำนวน 400 ตัวอย่าง ใน 10 มหาวิทยาลัย แบ่งออกเป็นมหาวิทยาลัยของรัฐ 5 แห่งและมหาวิทยาลัยของเอกชน 5 แห่ง ทำวิจัยโดยการใช้แบบสอบถามชนิดปลายปิด และปลายเปิด เพื่อวัดการเปิดรับข่าวสาร ความพึงพอใจและทัศนคติที่มีต่อสำนักงานกองทุนสนับสนุนสร้างเสริมสุขภาพ (สสส.) เพื่อศึกษาดูว่าการทำงานที่ผ่านมาทั้งหมดของสำนักงานกองทุนสนับสนุนสร้างเสริมสุขภาพ (สสส.) ประชาชนกลุ่มเป้าหมายรับรู้มากเพียงใด และส่งผลดีต่อสภาพชีวิตของเขาหรือไม่ เพื่อดูภาพลักษณ์ของสำนักงานกองทุนสนับสนุนสร้างเสริมสุขภาพ (สสส.) ในสายตาของกลุ่มเป้าหมายเป็นอย่างไร และมีสิ่งที่อยากให้สำนักงานกองทุนสนับสนุนสร้างเสริมสุขภาพ (สสส.) ทำอีกหรือเปล่า

ซึ่งข้อมูลที่ได้มาจะได้นำไปใช้ประโยชน์ในการจัดทำโครงการของสำนักงานกองทุนสนับสนุนสร้างเสริมสุขภาพ (สสส.) ในอนาคต และนำมาปรับปรุงการทำงานในครั้งต่อไป และเป็นการรับรู้จุดยืนของสำนักงานกองทุนสนับสนุนสร้างเสริมสุขภาพ (สสส.) ในสายตาของกลุ่มเป้าหมายด้วย

วัตถุประสงค์ของการวิจัย

1.เพื่อศึกษาภาพลักษณ์ของสำนักงานกองทุนสนับสนุนสร้างเสริมสุขภาพ (สสส.) ในทัศนะของ นิสิต-นักศึกษาในเขตกรุงเทพมหานคร

2.เพื่อนำข้อมูลที่ได้มาใช้ประกอบการเรียนวิชาการวิจัยเพื่อการประชาสัมพันธ์

3.เพื่อนำผลการวิจัยมาใช้ประกอบการเขียนแผนงานประชาสัมพันธ์

ขอบเขตของการวิจัย

1.พื้นที่ในการสำรวจและเก็บข้อมูล การศึกษาวิจัยครั้งนี้ทำการเก็บข้อมูลจากนิสิต-นักศึกษาในเขตกรุงเทพมหานคร จำนวน 400 คน

2.ด้านเนื้อหา ทำการวิจัยเกี่ยวกับภาพลักษณ์โดยรวมของสำนักงานกองทุนสนับสนุนสร้างเสริมสุขภาพ (สสส.) ทางด้านการเปิดรับข้อมูลข่าวสาร ที่มีต่อสำนักงานกองทุนสนับสนุนสร้างเสริมสุขภาพ (สสส.) ในทัศนะของนิสิต-นักศึกษาในเขตกรุงเทพมหานคร

ปัญหาการวิจัย

1.การเปิดรับข้อมูลข่าวสารของสำนักงานกองทุนสนับสนุนสร้างเสริมสุขภาพ (สสส.) เป็นอย่างไร

2.ความพึงพอใจในการทำงานของสำนักงานกองทุนสนับสนุนสร้างเสริมสุขภาพ (สสส.) ในสายตาของ นิสิต-นักศึกษา เป็นอย่างไร

3.ทัศนคติของนิสิต-นักศึกษาที่มีต่อสำนักงานกองทุนสนับสนุนสร้างเสริมสุขภาพ (สสส.) เป็นอย่างไรบ้าง

ข้อจำกัดในการวิจัย

ในการศึกษาวิจัยการเปิดรับข่าวสารและทัศนคติในด้านความเป็นสากลของเบียร์สิงห์ไลท์ในเขตกรุงเทพมหานคร มีข้อจำกัดต่างๆ ดังนี้

1.หน่วยของการวิจัยครั้งนี้ คือ ประชากรที่มีอายุระหว่าง 20-40 ปี ในกรุงเทพมหานคร เท่านั้น ดังนั้น ผลของการศึกษาวิจัยนี้ โดยหลักการของระเบียบวิธีวิจัย  ไม่สามารถอ้างอิงให้เป็นข้อสรุปของประชากรที่แท้จริงทั้งหมดในสังคมไทยในจังหวัดอื่นๆ  หรือทั้งประเทศได้

2.การวิจัยครั้งนี้เป็นการศึกษาการเปิดรับข่าวสารด้านความเป็นสากลของเบียร์สิงห์ไลท์ในฐานะตัวแปรอิสระ ซึ่งเป็นเรื่องเฉพาะ ดังนั้น ผลการวิจัยในครั้งนี้ ไม่สามารถอ้างอิงให้เป็นข้อสรุปในเรื่องอื่นๆได้ นอกจากจะใช้เป็นแนวทางในการศึกษาเท่านั้น

3.การวิจัยครั้งนี้เป็นการวิจัยเพื่อการศึกษา จึงมีการเก็บแบบสอบถามเพื่อประกอบการศึกษาเพียง 200 ชุดเท่านั้น

ประโยชน์ที่คาดว่าจะได้รับ

-รับทราบข้อมูลข่าวสารจากการประชาสัมพันธ์เผยแพร่ภาพลักษณ์ที่เป็นสากลของเบียร์สิงห์ไลท์

-ทราบทัศนคติของกลุ่มเป้าหมายที่มีต่อภาพลักษณ์ที่เป็นสากลของเบียร์สิงห์ไลท์โดยเปรียบเทียบกับเบียร์ช้างไลท์

-นำผลการศึกษาทั้งหมดจัดทำเป็นข้อมูลพื้นฐานเพื่อนำไปวางแผนงานประชาสัมพันธ์ภาพลักษณ์ที่เป็นสากลของเบียร์สิงห์ไลท์ต่อไป

-รับทราบช่องทางที่กลุ่มเป้าหมายเปิดรับข่าวสารเกี่ยวกับเบียร์สิงห์ไลท์เพื่อนำไปใช้ในการวางแผนงานประชาสัมพันธ์ และส่งสารให้กลุ่มเป้าหมายได้อย่างมีประสิทธิภาพสูงสุด

นิยามศัพท์

ทัศนคติ หมายถึง แนวโน้มหรือการเรียนรู้ที่คนมีต่อ บุคคล สิ่งของ สถานการณ์ สถานที่ หรือสิ่งใดสิ่งหนึ่งในเชิงบวก ลบ หรือเป็นกลาง ซึ่งมีองค์ประกอบคือความรู้ ความเชื่อ การประเมินค่า ความรู้สึก และแนวโน้มในการเกิดพฤติกรรม

การเปิดรับ หมายถึง ขอบเขตที่ประชาชนหรือมวลชนทั่วไปเปิดรับสื่อข้อมูลข่าวสารจากประเภทต่างๆ อันได้แก่ การอ่านหนังสือพิมพ์ นิตยสาร การรับฟังวิทยุ และการดูโทรทัศน์และภาพยนตร์ (McLeod 1972)